დიდმაღალი
დიდმაღალი — მთა საქართველოში, ბაღდადისა და ადიგენის მუნიციპალიტეტების ადმინისტრაციულ საზღვარზე. მდებარეობს მესხეთის ქედზე, მდინარე წაბლარისწყლის სათავეებში, ზეკარის უღელტეხილის დასავლეთით. სიმაღლე ზღვის დონიდან 2588 მ. აგებულია შუაეოცენი ანდეზიტებით და მისი პიროკლასთოლითებით. კალთების ზემო ნაწილი შემოსილია ალპური, სუბალპური მდელოებითა და ლიხით, ქვემო — წიწვოვანი ტყეებით.